Lissandria (fótbal)
L' Union Sportiva Lissandria 1912 (an italian: Unione Sportiva Alessandria 1912) a l'é la pi amportanta società 'd fótbal ëd Lissandria.

Fondà dël 1912, a l'ha giugà 13 agn an Serie A tra ël 1929 e ël 1960 e 20 an Serie B (l'ùltima dël 1975); dël 1936 a l'é rivà a la final ëd Copa Italia.
Ël moment pì bel për la società a l'é stàit col tra le doe guère, quand con Noara, Prò Vërséj e Casal a l'ha formà l'ansidit quadrilàter piemontèis, fusin-a 'd grand campion e d'amportante vitòrie.
Dël 1926 a l'ha vagnà la Copa C.O.N.I. e dël 1973 la Copa 'd Serie C.

Ant la stason 2007/08, dòp vàire agn ëd Serie D, ël Lissandria a l'ha vagnà ël campionà e ant la stason 2008/09 a l'ha giugà an Serie C2. Ant la stason 2009/10 a l'é stàit arpëscà e a l'é rivà al pòst nùmer 8 ant la Lega Pro Prima Division (la veja C1).

Tra ij giugador pì amportant ant la stòria dla sossietà grisa a venta arcordé Gianni Rivera, Carlo Carcano, Adolfo Baloncieri e ij campion dël mond Luigi Bertolini, Felice Borel, Giovanni Ferrari e Pietro Rava. 

Ël color social dël Lissandria a l'é 'l gris.

Cronistòria